pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำ กำชับนักท่องเที่ยวต้องสวมเสื้อชูชีพก่อนออกเรือ เพื่อความปลอดภัย
วันอาทิตย์ที่ 19 กุมภาพันธ์ 2566
กรมเจ้าท่า คุมเข้มความปลอดภัยทางน้ํา กําชับนักท่องเที่ยวต้องสวมเสื้อชูชีพก่อนออกเรือ เพื่อความปลอดภัย
...
กรมเจ้าท่า คุมเข้มความปลอดภัยทางน้ํา กําชับนักท่องเที่ยวต้องสวมเสื้อชูชีพก่อนออกเรือ เพื่อความปลอดภัย
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่าได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) กํากับ ดูแล ตรวจตราความปลอดภัยทางน้ํา เน้นย้ําประชาชนและนักท่องเที่ยวต้องสวมใส่เสื้อชูชีพขณะเดินทางทางน้ําตลอดเวลา โดยเฉพาะอย่างยิ่งช่วงวันหยุดที่จะมีการใช้บริการเรือโดยสารและเรือท่องเที่ยวไปตามแหล่งท่องเที่ยวต่าง ๆ อย่างหนาแน่น โดยในส่วนของการท่องเที่ยวในภูมิภาคที่ 3 และ 7 ได้มีการกํากับดูแล ควบคุม คุมเข้มความปลอดภัยแก่ประชาชนและนักท่องเที่ยว ดังนี้
สํานักงานเจ้าท่าภูมิภาคที่ 3 ได้จัดชุดตรวจการณ์ เพื่อลงตรวจสอบเรือบรรทุกคนโดยสารในพื้นที่ตลาดน้ําดําเนินสะดวก จํานวน 22 ท่าเรือ เรือ 228 ลํา โดยตรวจสอบเอกสารประจําเรือ สภาพตัวเรือต้องมีความแข็งแรง ปลอดภัย อุปกรณ์ประจําเรือ เสื้อชูชีพ ครบถ้วน ถูกต้อง ผู้ควบคุมเรือมีหนังสือรับรองความรู้ความสามารถตามระเบียบฯ รวมทั้งประชาสัมพันธ์ให้ความรู้ด้านความปลอดภัยในการบริการนักท่องเที่ยว ทั้งนี้ ได้ตรวจพบผู้กระทําความผิดจํานวน 9 ราย คิดเป็นร้อยละ 3.9 ของจํานวนเรือที่ตรวจ พร้อมกันนี้ได้ดําเนินการตามกฎหมายเน้นย้ําให้ทุกสาขาในเขตพื้นที่ของ จภ.3 ที่มีแหล่งท่องเที่ยวทางน้ํา ประชาสัมพันธ์ให้ผู้ประกอบการเรือโดยสาร และผู้ควบคุมเรือปฏิบัติตามมาตรการความปลอดภัยอย่างเคร่งครัด
สํานักงานเจ้าท่าภูมิภาคที่ 7 ได้จัดชุดตรวจการณ์ออกตรวจตราความปลอดภัยทางน้ํา บริเวณท่าเรือสําคัญต่าง ๆ ที่มีประชาชนและนักท่องเที่ยวใช้บริการจํานวนมาก อาทิ
- ท่าเรือวัดพระธาตุหล้าหนอง เรือโดยสาร จํานวน 7 ลํา 61 เที่ยว ผู้โดยสาร 197 คน
- ท่าเรือเทศบาลตําบลบึงโขงหลง เรือโดยสาร จํานวน 115 ลํา เที่ยวไป 75 เที่ยว ผู้โดยสาร 645 คน
- ท่าเรือทะเลบัวแดง เรือโดยสาร จํานวน 54 ลํา 82 เที่ยว ผู้โดยสาร 1048 คน
- ท่าเรือด่านศุลกากรบึงกาฬ เรือโดยสาร จํานวน 6 ลํา ไม่มีผู้ใช้บริการ
- ท่าเรือศุลกากรปากชม เรือโดยสาร จํานวน 5 ลําเที่ยวไป 3 เที่ยว ผู้โดยสาร 15 คน เที่ยวกลับ 5 เที่ยว ผู้โดยสาร 42 คน
- ท่าเทียบเรือและโดยสารเทศบาลนครพนม อําเภอเมืองนครพนม จังหวัดนครพนม โดยสารขาเข้า 16 เที่ยว 499 คน โดยสารขาออก 14 เที่ยว จํานวนผู้โดยสาร 361 คน
รักษาการอธิบดีกรมเจ้าท่า กล่าวเพิ่มเติมว่า จากมาตรการด้านความปลอดภัยทางน้ํา กรมเจ้าท่า กระทรวงคมนาคม ได้จัดเรือตรวจการณ์พร้อมเจ้าหน้าที่ ออกตรวจตรา อํานวยความสะดวก ความปลอดภัยทางน้ํา อย่างเคร่งครัด โดยเรือต้องมีอุปกรณ์ความปลอดภัยประจําเรือครบถ้วน ผู้ควบคุมเรือโดยสารต้องมีความพร้อมไม่เสพติดของมึนเมา ท่าเรือต้องปลอดภัยมีอุปกรณ์ประจําท่าเรือ อาทิ พวงชูชีพ พร้อมระบุจํานวนผู้โดยสาร มีการประชาสัมพันธ์การสวมใส่เสื้อชูชีพ และให้ปฏิบัติตามคําแนะนําของเจ้าหน้าที่ประจําท่าเรืออย่างเคร่งครัด เพื่อความปลอดภัย ทั้งนี้ หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.เฉลิมชัย นำทีมผู้บริหารกระทรวงเกษตรฯ ลงชุมพร รับฟังปัญหาจากพี่น้องเกษตรกรโดยตรง
วันอาทิตย์ที่ 19 กุมภาพันธ์ 2566
รมว.เฉลิมชัย นําทีมผู้บริหารกระทรวงเกษตรฯ ลงชุมพร รับฟังปัญหาจากพี่น้องเกษตรกรโดยตรง
รมว.เฉลิมชัย นําทีมผู้บริหารกระทรวงเกษตรฯ ลงชุมพร รับฟังปัญหาจากพี่น้องเกษตรกรโดยตรง พร้อมเยี่ยมชมกลุ่มเกษตรกรผลิตกล้วยหอมทองปลอดสารเคมีเพื่อส่งออกไปญี่ปุ่น
ดร.เฉลิมชัยศรีอ่อน รัฐมนตรีว่าการกระทรวงเกษตรและสกรณ์ ลงพื้นที่ตรวจราชการและพบปะเกษตรกร ณ กลุ่มเกษตรกรทําสวนหุ่งคาวัด ต.ทุ่งคาวัด อ.ละแม จ้งหวัดชุมพร ซึ่งกลุ่มเกษตรกรทําสวนทุ่งคาวัด เป็นกลุ่มเกษตรกรที่รวมกลุ่มกันเพื่อทําการผลิตกล้วยหอมทองปลอดสารเคมีเพื่อส่งออกไปยังประเทศญี่ปุ่น ซึ่งรวบรวมกลุ่มผู้ที่สนใจผลิตกล้วยหอมทองปลอดสารเคมีมาตั้งแต่ปี พ.ศ. 2536 และได้ดําเนินงานมาถึงปัจจุบัน ซึ่งกลุ่มมีกําลังผลิตกล้วยหอมทองอยู่ที่ประมาณ 20 - 40 ตันต่อสัปดาห์
ในส่วนของกระทรวงเกษตรและสหกรณ์ โดยกรมส่งเสริมสหกรณ์ได้มีการจัดทําโครงการสร้างความเข้มแข็งให้กับกลุ่มเกษตรกร เพื่อเข้าถึงแหล่งทุนในการผลิตและการตลาด เป็นทุนหมุนเวียนในการรวบรวมผลผลิต นอกจากนี้ ยังมีหน่วยงานที่เกี่ยวข้องเข้ามาสนับสนุนปัจจัยการผลิตต่าง ๆ ด้วย
"วันนี้ได้นําผู้บริหารกระทรวงเกษตรฯ ลงพื้นที่มารับฟังปัญหาของพี่น้องเกษตรกรโดยตรง ซึ่งปัจจุบันได้มีการเปลี่ยนแปลงอย่างรวดเร็ว กระทรวงเกษตรฯ จึงต้องมีการปรับเปลี่ยนจากกระทรวงด้านการผลิตอย่างเดียว มาช่วยในการหาช่องทางการตลาด โดยสหกรณ์ทั่วประเทศได้นําผลผลิตจากพี่น้องเกษตรกรมาจําหน่าย นอกจากนี้ ยังบูรณาการร่วมกับหน่วยงานที่เกี่ยวข้อง อาทิ กระทรวงพาณิชย์ กระทรวงมหาดไทย กรมราชทัณฑ์ และสภาอุตสาหกรรม เป็นต้น เข้ามาช่วยระบายผลผลิตจากพี่น้องเกษตรกรด้วย อย่างไรก็ตาม กระทรวงเกษตรฯ พร้อมที่จะสนับสนุนปัจจัยการผลิต และส่งเสริมการใช้เทคโนโลยีและนวัตกรรม เพื่อลดต้นทุนและเพิ่มผลผลิตให้กับเกษตรกร รวมถึงสร้างความเข้มแข็งและพัฒนาสินค้าเพื่อสร้างมูลค่าเพิ่มต่อไป" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-รัฐบาลออกประกาศ “เด็กท้องต้องได้เรียน” แม่วัยรุ่นต้องได้โอกาสทางการศึกษา
วันอาทิตย์ที่ 19 กุมภาพันธ์ 2566
19/02/2566
รัฐบาลออกประกาศ “เด็กท้องต้องได้เรียน” แม่วัยรุ่นต้องได้โอกาสทางการศึกษา
รัฐบาลออกประกาศ “เด็กท้องต้องได้เรียน” แม่วัยรุ่นต้องได้โอกาสทางการศึกษา
วันที่ 19 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ราชกิจจานุเบกษา (18 กุมภาพันธ์ 2566) ได้เผยแพร่กฎกระทรวงกําหนดประเภทของสถานศึกษาและการดําเนินการของสถานศึกษา ในการป้องกันและแก้ไขปัญหาการตั้งครรภ์ในวัยรุ่น (ฉบับที่ 2) พ.ศ. 2566 โดยมีความว่า อาศัยอํานาจตามความในมาตรา 4 วรรคหนึ่ง และมาตรา 6 วรรคสอง แห่งพระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และรัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้
ให้ยกเลิกความในวรรคหนึ่งของข้อ 7 แห่งกฎกระทรวงกําหนดประเภทของสถานศึกษา และการดําเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น พ.ศ. 2561 และให้ใช้ความต่อไปนี้แทน
ข้อ 7 สถานศึกษาตามข้อ 2 ที่มีนักเรียนหรือนักศึกษาซึ่งตั้งครรภ์อยู่ในสถานศึกษา ต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการย้ายสถานศึกษา ตามความประสงค์ของนักเรียนหรือนักศึกษานั้น
ทั้งนี้ ในท้ายกฎกระทรวง ได้ระบุเหตุผลในการประกาศใช้กฎกระทรวงเอาไว้ด้วยว่า...
ปัจจุบันพบว่ามีนักเรียนหรือนักศึกษาซึ่งตั้งครรภ์ถูกสถานศึกษาให้ย้ายสถานศึกษาโดยมิได้สมัครใจสมควรแก้ไขเพิ่มเติมหลักเกณฑ์การดําเนินการของสถานศึกษาเพื่อเป็นการคุ้มครองวัยรุ่นซึ่งตั้งครรภ์ขณะที่เป็นนักเรียนหรือนักศึกษาให้มีสิทธิได้รับการศึกษาในสถานศึกษาด้วยรูปแบบที่เหมาะสมและต่อเนื่องตามความประสงค์ของนักเรียนหรือนักศึกษานั้น จึงจําเป็นต้องออกกฎกระทรวงนี้
นางสาวรัชดา กล่าวว่า รัฐบาลให้ความสําคัญกับเยาวชนซึ่งจะเป็นอนาคตชาติ โดยเฉพาะเรื่องการศึกษา นับเป็นเรื่องน่ายินดีที่กระทรวงศึกษาธิการออกกฎกระทรวงให้สถานศึกษาทุกระดับที่มีเด็กตั้งครรภ์ ต้องไม่ให้เด็กออกจากสถานศึกษา โดยต้องจัดระบบดูแลช่วยเหลือที่เหมาะสมและต่อเนื่อง แต่ยังคงมีบุคลากรทางการศึกษารวมถึงผู้ปกครองอีกเป็นจํานวนมากที่เข้าใจผิดว่า การให้เด็กตั้งครรภ์เรียนร่วมกับเด็กทั่วไป เป็นเรื่องที่ไม่เหมาะสม เพราะอาจเกิดพฤติกรรมเลียนแบบ แต่ผลการศึกษาในต่างประเทศพิสูจน์แล้วว่า เด็กคนอื่น ๆ จะเกิดความตื่นตัวมากขึ้นในการดูแลป้องกันตนเองไม่ให้ตั้งครรภ์ ขณะเดียวกันจะเกิดความรู้สึกเห็นใจเพื่อนที่กําลังท้อง และให้การช่วยเหลือเป็นอย่างดีในขณะที่เรียนร่วมกัน
ทั้งนี้ การปรับเปลี่ยนทัศนคติของครูผู้สอนเป็นเรื่องสําคัญมาก ครูต้องมีจรรยาบรรณในวิชาชีพ ต้องไม่ปฏิบัติใด ๆ ที่เป็นปฏิปักษ์ต่อความเจริญทางกาย สติปัญญา จิตใจ อารมณ์ และสังคมของศิษย์ ทุกฝ่ายต้องช่วยกันประคับประคองเด็กให้ได้เรียนต่อเนื่องโดยไร้ความกังวล
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม ดัชนีเชื่อมั่นผู้บริโภค เดือน มกราคม 2566 เพิ่มสูงต่อเนื่องเป็นเดือนที่ 8 และอยู่ระดับสูงสุดในรอบ 26 เดือน สะท้อนประสิทธิภาพของนโยบายและมาตรการทางเศรษฐกิจ
วันอาทิตย์ที่ 19 กุมภาพันธ์ 2566
19/02/2566
โฆษกรัฐบาลเผย นายกฯ ปลื้ม ดัชนีเชื่อมั่นผู้บริโภค เดือน มกราคม 2566 เพิ่มสูงต่อเนื่องเป็นเดือนที่ 8 และอยู่ระดับสูงสุดในรอบ 26 เดือน สะท้อนประสิทธิภาพของนโยบายและมาตรการทางเศรษฐกิจ
โฆษกรัฐบาลเผย นายกฯ ปลื้ม ดัชนีเชื่อมั่นผู้บริโภค เดือน มกราคม 2566 เพิ่มสูงต่อเนื่องเป็นเดือนที่ 8 และอยู่ระดับสูงสุดในรอบ 26 เดือน สะท้อนประสิทธิภาพของนโยบายและมาตรการทางเศรษฐกิจ
วันที่ 19 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลสํารวจความเชื่อมั่นของผู้บริโภค (Consumer Confidence Index: CCI) ประจําเดือนมกราคม 2566 จากศูนย์พยากรณ์เศรษฐกิจและธุรกิจ มหาวิทยาลัยหอการค้าไทยและหอการค้าไทย ซึ่งพบว่า ดัชนีความเชื่อมั่นของผู้บริโภคปรับตัวดีขึ้นจากระดับ 49.7 เป็น 51.7 โดยเป็นการปรับตัวดีขึ้นต่อเนื่องเป็นเดือนที่ 8 และอยู่ในระดับสูงสุดในรอบ 26 เดือน จากการฟื้นตัวของการท่องเที่ยว นับตั้งแต่เดือนธันวาคม 2563
ขณะที่ดัชนีความเชื่อมั่นของผู้บริโภคปรับตัวดีขึ้นทั้ง 3 รายการ เมื่อเปรียบเทียบผลสํารวจเดือนธันวาคม 2565 ถึงเดือนมกราคม 2566 เกี่ยวกับเศรษฐกิจโดยรวม ปรับตัวจากความเชื่อมั่น ระดับ 43.9 สู่ระดับ 46.0 ดัชนีความเชื่อมั่นของผู้บริโภคเกี่ยวกับโอกาสหางานทําโดยรวม ปรับตัวจากระดับ 47.0 สู่ระดับ 49.0 และดัชนีความเชื่อมั่นของผู้บริโภคเกี่ยวกับรายได้ในอนาคต ปรับตัวจากระดับ 58.1 สู่ระดับ 60.2 ซึ่งทั้งหมดแสดงให้เห็นว่ามีการปรับตัวดีขึ้นทุกรายการ แสดงให้เห็นว่าผู้บริโภคเริ่มมีความเชื่อมั่นว่าเศรษฐกิจกําลังกลับมาฟื้นตัวเร็วขึ้น และจะเริ่มจับจ่ายใช้สอยเพิ่มมากขึ้นในเดือนแรกของปีนี้
โฆษกประจําสํานักนายกรัฐมนตรีกล่าวเพิ่มเติมว่า ผลสํารวจดังกล่าวยังระบุถึงปัจจัยสําคัญที่ส่งผลให้ความเชื่อมั่นผู้บริโภคปรับตัวสูงขึ้น ได้แก่ 1. มาตรการกระตุ้นเศรษฐกิจปี 2566 จากภาครัฐ เช่น มาตรการช้อปดีมีคืน มาตรการลดภาษีที่ดินและสิ่งปลูกสร้างในอัตรา 15% มาตรการการช่วยเหลือผู้กู้ยืมเงิน 2. การท่องเที่ยวฟื้นตัวขึ้นอย่างชัดเจน ทั้งของคนไทยและชาวต่างชาติ โดยเฉพาะจํานวนนักท่องเที่ยวต่างชาติที่เข้ามาท่องเที่ยวในไทยมีจํานวนมากขึ้น ส่งผลให้เกิดเงินหมุนเวียนในประเทศมากขึ้นและกิจกรรมทางเศรษฐกิจในภูมิภาคต่าง ๆ ปรับตัวดีขึ้น 3. SET Index ในเดือนมกราคม 2566 ปรับตัวเพิ่มขึ้น 2.80จุด 4. ราคาพืชผลทางการเกษตรหลายรายการปรับตัวดีขึ้น โดยเฉพาะข้าว มันสําปะหลัง และข้าวโพดเลี้ยงสัตว์ ส่งผลให้เกษตรเริ่มมีรายได้สูงขึ้น ทําให้กําลังซื้อในต่างจังหวัดปรับตัวดีขึ้น
“แนวโน้มของดัชนีความเชื่อมั่นของผู้บริโภคที่เพิ่มสูงขึ้นต่อเนื่องทุกรายการ ถือเป็นสัญญาณเชิงบวก นายกรัฐมนตรีขอบคุณเสียงสะท้อนที่แสดงให้เห็นว่า ประชาชนให้ความเชื่อมั่นกับสถานการณ์เศรษฐกิจภายในประเทศที่กําลังฟื้นตัว สอดรับกับการทํางาน นโยบาย และมาตรการต่าง ๆ ของรัฐบาลที่ดําเนินการมาอย่างต่อเนื่อง โดยเน้นการฟื้นตัวอย่างยั่งยืน ออกมาตรการช่วยเหลือภาคประชาชน ควบคู่กับการกระตุ้นกิจกรรมทางเศรษฐกิจในประเทศ และพัฒนาโครงสร้างพื้นฐาน เปิดรับการลงทุน เพื่อช่วยส่งเสริมภาคธุรกิจอย่างมีประสิทธิภาพ ซึ่งนายกรัฐมนตรีสั่งการการแก้ไขปัญหามาตลอดตั้งแต่ระดับเศรษฐกิจฐานราก รวมไปถึงการยกระดับความเป็นอยู่ของประชาชนให้ครอบคลุมทุกภาคส่วน” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส ร่วมประชุม APEC TELWG 66 ที่สหรัฐอเมริกา
วันอาทิตย์ที่ 19 กุมภาพันธ์ 2566
ดีอีเอส ร่วมประชุม APEC TELWG 66 ที่สหรัฐอเมริกา
ดีอีเอส ร่วมประชุม APEC TELWG 66 ที่สหรัฐอเมริกา
(วันที่18กุมภาพันธ์66)นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะหัวหน้าคณะผู้แทนไทยเข้าร่วมการประชุมThe 66th APEC Telecommunications and Information Working Group (APECTELWG 66)เพื่อร่วมแลกเปลี่ยนข้อมูลที่เป็นประโยชน์ต่อการพัฒนาเทคโนโลยีดิจิทัลและโทรคมนาคมร่วมกันในอนาคตพร้อมนําเสนอความก้าวหน้าเกี่ยวกับการพัฒนานโยบายการกํากับดูแลและการดําเนินงานโครงการที่เกี่ยวข้องกับด้านดิจิทัลของไทยประกอบด้วย(1)โครงสร้างพื้นฐานด้านดิจิทัล(โครงการพัฒนาระบบคลาวด์กลางภาครัฐโครงการเน็ตประชารัฐโครงการASEAN Digital Hubการพัฒนา5GเมืองอัจฉริยะและโครงการThailand Digital Valley) (2)ศูนย์ต่อต้านข่าวปลอมการป้องกันปัญหาCall CenterและSMSหลอกลวงและพัฒนาการด้านความมั่นคงปลอดภัยไซเบอร์และ(3)การพัฒนาศักยภาพบุคลากร(การจัดตั้งสถาบันส่งเสริมการวิเคราะห์และบริหารข้อมูลขนาดใหญ่ภาครัฐและการอบรมด้านทักษะไอซีที)ณเมืองปาล์มสปริงส์มลรัฐแคลิฟอร์เนียสหรัฐอเมริการะหว่างวันที่18 – 21กุมภาพันธ์2566
_________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้ความสำคัญและผลักดันผลประโยชน์ทางเศรษฐกิจไทยและอาเซียน ตั้งเป้าเศรษฐกิจอาเซียนเติบโตอย่างรวดเร็ว ครอบคลุม และยั่งยืน
วันอาทิตย์ที่ 19 กุมภาพันธ์ 2566
19/02/2566
โฆษกรัฐบาลเผย นายกฯ ให้ความสําคัญและผลักดันผลประโยชน์ทางเศรษฐกิจไทยและอาเซียน ตั้งเป้าเศรษฐกิจอาเซียนเติบโตอย่างรวดเร็ว ครอบคลุม และยั่งยืน
โฆษกรัฐบาลเผย นายกฯ ให้ความสําคัญและผลักดันผลประโยชน์ทางเศรษฐกิจไทยและอาเซียน ตั้งเป้าเศรษฐกิจอาเซียนเติบโตอย่างรวดเร็ว ครอบคลุม และยั่งยืน
วันที่ 19 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบประเด็นเรื่องการประชุมเจ้าหน้าที่อาวุโสด้านเศรษฐกิจอาเซียน (Senior Economic Officials Meeting: SEOM) ที่ผ่านมา ณ เมืองเซอมารัง สาธารณรัฐอินโดนีเซีย ซึ่งในปีนี้เน้นย้ําถึงประเด็น “บทบาทอาเซียนที่มีความสําคัญในฐานะศูนย์กลางการเจริญเติบโต (ASEAN Matters: Epicentrum of Growth)” และตั้งเป้าให้เศรษฐกิจอาเซียนเติบโตอย่างรวดเร็ว ครอบคลุม และยั่งยืน
โฆษกประจําสํานักนายกรัฐมนตรีกล่าวเพิ่มเติมว่า ในการประชุมครั้งนี้ ได้พิจารณาประเด็นสําคัญด้านเศรษฐกิจ เช่น การเร่งติดตามความคืบหน้าในการเจรจายกระดับความตกลงการค้าเสรี (FTA) ความตกลงการค้าสินค้าอาเซียน (ASEAN Trade in Goods Agreement: ATIGA) ระหว่าง อาเซียน-แคนาดา ซึ่งจะสามารถสรุปผลได้ในปี 2567 ความตกลงการค้าสินค้าอาเซียน-จีน และ ความตกลงการค้าสินค้าอาเซียน-อินเดีย ซึ่งตั้งเป้าสรุปผลในปี 2568 ความตกลงการค้าสินค้าออสเตรเลีย-นิวซีแลนด์ ซึ่งจะมีการลงนามพิธีสารแก้ไขความตกลงในปีนี้ โดยจะเป็นความตกลงฉบับที่ 3 ของไทย ที่สามารถใช้รูปแบบการรับรองถิ่นกําเนิดสินค้าด้วยตนเอง เพิ่มเติมจากความตกลง ATIGA และ RCEP ที่ใช้อยู่ในปัจจุบัน ตลอดจน ได้พิจารณาผลักดันประเด็นในการอํานวยความสะดวกต่าง ๆ ได้แก่ การจัดตั้งสํานักเลขาธิการ RCEP เพื่อกํากับดูแลภายใต้ข้อตกลง RCEP การจัดทํากรอบการอํานวยความสะดวกด้านการบริการของอาเซียน เช่น การนําหนังสือรับรองถิ่นกําเนิดสินค้า e-Form D มาใช้อย่างเต็มรูปแบบผ่านระบบ ASEAN Single Window (ASW) อํานวยความสะดวกทางการค้า ลดต้นทุนทางธุรกิจ ส่งเสริมการค้าดิจิทัลข้ามพรมแดน และส่งเสริมการใช้ e-Form D เพิ่มขึ้น โดยปัจจุบัน ATIGA e-Form D มีอัตราการใช้อยู่ที่ 89.6% นอกจากนี้ ที่ประชุมยังได้ผลักดันประเด็น การเชื่อมโยงห่วงโซ่อุปทาน การสร้างขีดความสามารถทางการแข่งขันของ MSMEs การเปลี่ยนผ่านสู่ดิจิทัล การพัฒนาที่ยั่งยืน การลดกําแพงภาษี ระหว่างภูมิภาค รวมถึงขยายความสัมพันธ์กับประเทศนอกภูมิภาค
“นายกรัฐมนตรีมุ่งมั่นที่จะใช้ทุกความร่วมมือระหว่างประเทศให้เกิดโอกาส และประโยชน์สูงสุด พร้อมผลักดัน และสนับสนุนในประเด็นทางเศรษฐกิจที่เป็นประโยชน์ร่วมกัน ทั้งต่อไทย และภูมิภาค เพื่อกระตุ้นกิจกรรมเศรษฐกิจในตลาด ส่งผลถึงการฟื้นตัวทางเศรษฐกิจในประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-จ.ชัยนาทบูรณาการร่วมทุกภาคีเครือข่ายขับเคลื่อนกิจกรรม “จิตอาสาพัฒนากำจัดผักตบชวาในแหล่งน้ำสาธารณะ บุ่งหาดสิน” เพื่อสร้างสิ่งแวดล้อมที่เหมาะสม ประชาชนมีคุณภาพชีวิตที่ดีอย่างยั่งยืน
วันเสาร์ที่ 18 กุมภาพันธ์ 2566
18/02/2566
จ.ชัยนาทบูรณาการร่วมทุกภาคีเครือข่ายขับเคลื่อนกิจกรรม “จิตอาสาพัฒนากําจัดผักตบชวาในแหล่งน้ําสาธารณะ บุ่งหาดสิน” เพื่อสร้างสิ่งแวดล้อมที่เหมาะสม ประชาชนมีคุณภาพชีวิตที่ดีอย่างยั่งยืน
จังหวัดชัยนาทบูรณาการร่วมทุกภาคีเครือข่ายขับเคลื่อนกิจกรรม “จิตอาสาพัฒนากําจัดผักตบชวาในแหล่งน้ําสาธารณะ บุ่งหาดสิน” เพื่อสร้างสิ่งแวดล้อมที่เหมาะสม ประชาชนมีคุณภาพชีวิตที่ดีอย่างยั่งยืน
เมื่อวันที่ 17 ก.พ. 66 เวลา 08.30 น. ที่บุ่งหาดกองสิน บริเวณวัดลัดเสนาบดี (วัดเกาะ) ตําบลเขาท่าพระ อําเภอเมืองชัยนาท จังหวัดชัยนาท นายนที มนตริวัต ผู้ว่าราชการจังหวัดชัยนาท เป็นประธานในกิจกรรม “จิตอาสาพัฒนากําจัดผักตบชวาในแหล่งน้ําสาธารณะ” ภายใต้โครงการ “รวมใจชัยนาท เพื่อแหล่งน้ําสะอาด บุ่งหาดกองสิน” โดยมี จิตอาสาจากภาคีเครือข่ายในพื้นที่กว่า 150 คน ร่วมกันทํากิจกรรม
"กิจกรรมจิตอาสาพัฒนาในวันนี้ ได้มีวิทยากรจากสถานีพัฒนาที่ดินจังหวัดชัยนาท บรรยายให้ความรู้ ประชาสัมพันธ์ข้อมูล และสาธิตการใช้ประโยชน์จากการนําผักตบชวาไปแปรรูปทําปุ๋ย รวมถึงมีการวางแผนการขนย้ายซากผักตบชวา โดยได้รับการสนับสนุนรถบรรทุกจากองค์การบริหารส่วนจังหวัดชัยนาทและภาคีเครือข่ายภาคเอกชนทําการขนย้ายซากผักตบชวาไปยังพื้นที่เขาขยาย ตําบลเขาท่าพระ ซึ่งเป็นพื้นที่สาธารณะประโยชน์ เพื่อใช้ในการแปรรูปเป็นปุ๋ยสําหรับบํารุงดินให้อุดมสมบูรณ์ และเป็นการลดผลกระทบที่อาจเกิดขึ้นในพื้นที่ชุมชนที่จะส่งผลกระทบต่อประชาชน เช่น ปัญหากลิ่นเหม็นจากซากผักตบชวา เป็นต้น" ผวจ.ชัยนาท กล่าว
นายนที มนตริวัต ผู้ว่าราชการจังหวัดชัยนาท กล่าวต่ออีกว่า จังหวัดชัยนาทได้ดําเนินการขับเคลื่อนแก้ไขปัญหาความเดือดร้อนของประชาชนในพื้นที่ตําบลเขาท่าพระ บริเวณแหล่งน้ําบุ่งหาดกองสิน ซึ่งมีผักตบชวาและวัชพืชเป็นจํานวนมากถึง 24,000 ตัน บนพื้นที่ผิวน้ํารวม 546 ไร่ โดยได้เริ่มดําเนินการตั้งเเต่เมื่อวันที่ 26 มกราคม 2566 ที่ผ่านมา ด้วยเรือกําจัดผักตบชวา จํานวน 2 ลํา ซึ่งได้รับการสนับสนุนงบประมาณและกําลังคนจากกรมเจ้าท่า และเครื่องจักรสําหรับขนย้ายจากภาคีเครือข่ายภาคเอกชน ส่วนราชการ และองค์กรปกครองส่วนท้องถิ่นในพื้นที่ โดยคาดว่า เมื่อการดําเนินการแล้วเสร็จ จะส่งผลทําให้แหล่งน้ําบุ่งหาดกองสินมีความสวยงาม น้ํามีคุณภาพที่ดี ที่สามารถใช้เป็นแหล่งเพาะพันธุ์ปลาและปรับปรุงพัฒนาเป็นสถานที่พักผ่อนหย่อนใจในอนาคต นอกจากนี้ ยังสามารถใช้เป็นที่พักน้ําสํารองไว้ใช้ในช่วงฤดูเเล้ง และเป็นพื้นที่สําหรับรองรับน้ําส่วนเกินในฤดูน้ําหลากปริมาณกว่า 2.2 ล้านลูกบาศก์เมตร
"นับเป็นความน่าภาคภูมิใจของพี่น้องประชาชนชาวชัยนาทอย่างยิ่ง ที่ได้ร่วมมือ ร่วมแรง ร่วมใจของภาคีเครือข่ายในพื้นที่จังหวัดชัยนาท โดยเฉพาะอย่างยิ่งภาครัฐ ภาคเอกชน และประชาชนในพื้นที่อย่างแท้จริง สอดคล้องตามเป้าหมายการพัฒนาที่ยั่งยืนข้อที่ 17 ในด้านการเสริมสร้างความร่วมมือ (Partnership) ทั้งนี้ การดําเนินการ ต้องไม่ใช่ทําแค่ครั้งเดียวแล้วเสร็จสิ้นไป หากแต่ต้องได้รับความร่วมมือจากพี่น้องประชาชนในพื้นที่ ร่วมกันดูแลรักษาพื้นที่อย่างต่อเนื่อง ทยอยเก็บเล็ก เก็บน้อย กําจัดผักตบชวาด้วยตัวเราอย่างสม่ําเสมอ และต้องไม่ทิ้งขยะลงในแหล่งน้ํา และรณรงค์สร้างจิตสํานึก สร้างพลังภาคีเครือข่ายในการช่วยกันดูแลรักษาอย่างต่อเนื่อง เพื่อทําให้สภาพแวดล้อมเหมาะสม มีสถานที่ที่สวยงาม และอุดมสมบูรณ์ไปด้วยระบบนิเวศที่ดี อันจะส่งผลทําให้มีคุณภาพชีวิตที่ดีอย่างยั่งยืนต่อไป" ผวจ.ชัยนาท กล่าว
รัฐบาลไทย-ข่าวทำเนียบรัฐบาล-รัฐบาลเชิญชวนผู้มีความรู้ประสบการณ์ด้านเศรษฐกิจ สังคม สิ่งแวดล้อม วิชาการ ใน 34 จังหวัดสมัครรับการสรรหาเป็นที่ปรึกษาผู้ตรวจราชการภาคประชาชน
วันอาทิตย์ที่ 19 กุมภาพันธ์ 2566
19/02/2566
รัฐบาลเชิญชวนผู้มีความรู้ประสบการณ์ด้านเศรษฐกิจ สังคม สิ่งแวดล้อม วิชาการ ใน 34 จังหวัดสมัครรับการสรรหาเป็นที่ปรึกษาผู้ตรวจราชการภาคประชาชน
รัฐบาลเชิญชวนผู้มีความรู้ประสบการณ์ด้านเศรษฐกิจ สังคม สิ่งแวดล้อม วิชาการ ใน 34 จังหวัดสมัครรับการสรรหาเป็นที่ปรึกษาผู้ตรวจราชการภาคประชาชน
วันที่ 19 กุมภาพันธ์ 2566 น.ส.ไตรศุลี ไตรศุลี ไตรสรณกุล กล่าวว่า สํานักงานปลัดประจําสํานักนายกรัฐมนตรีได้ประกาศรับสมัครบุคคลเข้ารับการสรรหาเป็นที่ปรึกษาผู้ตรวจราชการภาคประชาชน (ทปษ.ภาคประชาชน) ครั้งที่2 เพื่อเข้ารับตําแหน่งที่ยังไม่ครบอีก 48 ตําแหน่ง ใน 34 จังหวัด รัฐบาลจึงขอเชิญชวนประชาชนที่มีความรู้และประสบการณ์ด้านเศรษฐกิจ สังคม สิ่งแวดล้อม หรือ วิชาการเข้ารับการสรรหาซึ่งจะเป็นโอกาสในการร่วมเป็นหนึ่งในกลไกของส่วนราชการในการตรวจสอบการทํางานของหน่วยงานต่างๆ ในพื้นที่และนําไปสู่การพัฒนาที่เกิดประโยชน์ต่อประชาชนแต่ละจังหวัดอย่างทั่วถึง
การรับสมัครบุคคลเพื่อรับการสรรหาเป็น ทปษ.ภาคประชาชนนี้ เป็นไปตามระเบียบสํานักนายกรัฐมนตรีว่าด้วยที่ปรึกษาผู้ตรวจราชการภาคประชาชน พ.ศ.2562 ซึ่งส่งเสริมสร้างการมีส่วนร่วมของภาคประชาชนในการตรวจราชการ ช่วยให้ผู้ตรวจราชการได้รับทราบข้อมูลในพื้นที่ที่ครอบคลุมในทุกมิติ เป็นประโยชน์ต่อการติดตามการปฏิบัติราชการให้เป็นไปตามนโยบายรัฐบาล บรรลุเป้าหมาย วัตถุประสงค์ อย่างมีประสิทธิภาพประสิทธิผล คุ้มค่า โปร่งใส และเป็นไปตามกฎหมายว่าด้วยหลักเกณฑ์และการบริหารจัดการบ้านเมืองที่ดี
น.ส.ไตรศุลี กล่าวว่า ในแต่ละจังหวัดจะประกอบไปด้วย ทปษ.ภาคประชาชน 4 ด้าน ได้แก่ ด้านเศรษฐกิจ สังคม สิ่งแวดล้อมและวิชาการ ด้านละไม่เกิน 3 คน มีวาระดํารงตําแหน่ง 3 ปี นับแต่วันที่ปลัดสํานักนายกรัฐมนตรีแต่งตั้ง โดยจะคัดเลือกจากผู้ที่อาศัยอยู่ในจังหวัดนั้น ๆ ไม่น้อยกว่า 3 ปี มีความรู้และประสบการณ์ในแต่ละด้านดังกล่าว
นอกจากคุณสมบัติเฉพาะของ 4 ด้านแล้ว ยังกําหนดคุณสมบัติทั่วไป เช่น ต้องไม่เป็นข้าราชการ พนักงานราชการหรือลูกจ้างหน่วยงานของรัฐ ผู้ดํารงตําแหน่งทางการเมือง ที่ปรึกษาพรรคการเมือง เจ้าหน้าที่พรรคการเมือง สมาชิกสภาท้องถิ่น ผู้บริหารท้องถิ่น รวมถึงเจ้าหน้าที่หน่วยงานอื่นของรัฐ ไม่เป็นบุคคลล้มละลาย บุคคลไร้ความสามารถ ต้องไม่เคยรับโทษจําคุกโดยคําพิพากษา เป็นต้น โดยแต่ละคนสามารถสมัครได้ 1 ด้าน โดยประชาชนผู้สนใจสามารถสมัครได้ตั้งแต่วันที่ 15 ก.พ. - 16 มี.ค. 66 ผ่านระบบออนไลน์ตาม QR Code หรือที่เว็บไซต์ https://eform.opm.go.th/q/2UWml6
ทั้งนี้ สามารถศึกษารายละเอียดของประกาศรับสมัคร เงื่อนไข คุณสมบัติทั่วไป คุณสมบัติเฉพาะแต่ละด้าน เอกสารประกอบการสมัคร เกณฑ์การคัดเลือก ตลอดจนช่องทางการประกาศผลได้ที่ http://bit.ly/3ka10Vq
น.ส.ไตรศุลี กล่าวว่า สําหรับ 34 จังหวัดที่เปิดรับสมัครผู้เข้ารับการสรรหา ทปษ.ภาคประชาชน ครั้งที่ 2 มีดังนี้ กาญจนบุรี กําแพงเพชร ขอนแก่น จันทบุรี ชุมพร เชียงราย นครสวรรค์ นราธิวาส น่าน บุรีรัมย์ ปทุมธานี ปราจีนบุรี ปัตตานี พระนครศรีอยุธยา พังงา เพชรบูรณ์ แม่ฮ่องสอน ยโสธร ยะลา ร้อยเอ็ด ราชบุรี ลพบุรี ลําปาง เลย สกลนคร สตูล สมุทรสาคร สิงห์บุรี สุพรรบุรี หนองคาย หนองบัวลําภู อ่างทอง อุทัยธานี และอุบลราชธานี
รัฐบาลไทย-ข่าวทำเนียบรัฐบาล-ดีอีเอสหารือแนวทางการดำเนินงานจัดตั้งศูนย์ข้อมูลน้ำจังหวัดพัทลุง
วันอาทิตย์ที่ 19 กุมภาพันธ์ 2566
ดีอีเอสหารือแนวทางการดําเนินงานจัดตั้งศูนย์ข้อมูลน้ําจังหวัดพัทลุง
ดีอีเอสหารือแนวทางการดําเนินงานจัดตั้งศูนย์ข้อมูลน้ําจังหวัดพัทลุง
(วันนี้) 18ก.พ. 66 –ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนางสาวสุกันยาณียะวิญชาญผู้ตรวจราชการกระทรวงดีอีเอส,ผู้อํานวยการศูนย์อุตุนิยมวิทยาภาคใต้ฝั่งตะวันออก,สถิติจังหวัดพัทลุง,ผู้อํานวยการสถานีอุตุนิยมวิทยาพัทลุง,โทรคมนาคมจังหวัดพัทลุง,ผู้แทนสํานักงานขับเคลื่อนการปฏิรูปประเทศยุทธศาสตร์ชาติและการสร้างความสามัคคีปรองดอง(ป.ย.ป.)ร่วมประชุมหารือกับผู้บริหารสถาบันสารสนเทศทรัพยากรน้ํา(องค์การมหาชน)และหัวหน้าหน่วยงานท้องถิ่นที่เกี่ยวข้องเพื่อหารือแนวทางการดําเนินงานจัดตั้งศูนย์ข้อมูลน้ําจังหวัดพัทลุงการขับเคลื่อนการพัฒนาและประยุกต์ใช้ข้อมูลสารสนเทศบริหารจัดการทรัพยากรน้ําภายใต้BCG Modelในพื้นที่ลุ่มน้ําทะเลสาบสงขลาและการบริหารจัดการน้ําชุมชนลุ่มน้ําทะเลน้อยจังหวัดพัทลุงพร้อมทั้งลงพื้นที่ศึกษาดูงานการจัดการน้ําชุมชนตามแนวพระราชดําริ2จุดจุดแรกที่ตัวอย่างแปลงเกษตรตามแนวทฤษฎีใหม่ต.ป่าพะยอมอ.ป่าพะยอมและจุดที่2การฟื้นฟูและป้องกันไฟป่าพรุควนเคร็งต.ทะเลน้อยอ.ควนขนุนซึ่งกระทรวงดีอีเอสสามารถสนับสนุนด้านการเชื่อมโยงข้อมูลและได้มอบหมายสถิติจังหวัดพัทลุงร่วมมือกับหน่วยงานภายใต้สังกัดกระทรวงฯในพื้นที่พิจารณาให้การสนับสนุนด้านสถิติข้อมูลที่สําคัญในมิติต่างๆโดยเฉพาะด้านภาคการเกษตรเพื่อเป็นฐานข้อมูลการขับเคลื่อนGDPของจังหวัดพัทลุงต่อไปณจังหวัดพัทลุง
__________________
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่สกลนคร ตรวจราชการรอบ1 เน้นย้ำนโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน”
วันจันทร์ที่ 20 กุมภาพันธ์ 2566
20/02/2566
ผู้ตรวจทาวันฯ ลงพื้นที่สกลนคร ตรวจราชการรอบ1 เน้นย้ํานโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน”
ผู้ตรวจทาวันฯ ลงพื้นที่สกลนคร ตรวจราชการรอบ1 เน้นย้ํานโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน”
วันที่ 17 กุมภาพันธ์ 2566 เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ตรวจราชการกรณีปกติ รอบที่ 1 ประจําปีงบประมาณ พ.ศ. 2566 สํานักงานอุตสาหกรรมจังหวัดสกลนครโดยมีนายกิติพงษ์ ชลิทธิกุล อุตสาหกรรมจังหวัดสกลนคร พร้อมด้วยเจ้าหน้าที่ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน
.
ทั้งนี้ ผู้ตรวจทาวันฯ ได้เน้นย้ํานโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมให้ข้อเสนอแนะการตรวจราชการ ดังนี้
1. การตรวจกํากับดูแลโรงงานอุตสาหกรรม เน้นย้ําให้เร่งรัดการตรวจกํากับดูแล โรงงานอุตสาหกรรมที่มีน้ําเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฏหมาย พร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่
2. เน้นย้ําการดําเนินการพิจารณาอนุญาต อนุมัติให้เป็นไปตามกระบวนการ หากอยู่ในขั้นตอนส่งให้หน่วยงานอื่นพิจารณา ควรมีการติดตามความคืบหน้าการพิจารณาอย่างสม่ําเสมอ
3. การรับรองอุตสาหกรรมสีเขียว (GI) เน้นย้ําให้เร่งประชาสัมพันธ์ ชี้แจงถึงความสําคัญของการเข้าร่วมโครงการพร้อมเชิญชวนสมัครเข้าร่วมโครงการฯ พร้อมเตรียมยกระดับการขอรับรองอุตสาหกรรมสีเขียวให้ผู้ประกอบการต่อไป
4. การปรับปรุงแก้ไขปัญหาผังเมืองรวมจังหวัด เนื่องจากได้มีการปรับแก้ไขประเภทโรงงานอุตสาหกรรม ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบัน
สุดท้าย ได้ให้กําลังใจในการปฏิบัติงาน และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชน
ต่อมาเวลา 11.00 น. ผู้ตรวจทาวันฯ ได้ร่วมประชุมชี้แจงการดําเนินการขับเคลื่อนนโยบายสําคัญของรัฐบาล กระทรวงอุตสาหกรรม และปรับการดําเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ และรับฟังแนวทางการดําเนินงาน ปัญหาอุปสรรค ข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดสกลนคร หอการค้าจังหวัดสกลนคร และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสกลนคร โดยเน้นย้ําให้ภาคีเครือข่ายภาคเอกชนในจังหวัดสกลนคร บูรณาการร่วมกันเพื่อก่อให้เกิดการขับเคลื่อนตามนโยบาย MIND อย่างเป็นรูปธรรม ควบคู่ไปกับการบริหาร จัดการทรัพยากรในพื้นที่ การปฏิบัติตามกฏหมายผังเมือง ลดการสร้างปัญหามลภาวะ ซึ่งจะนําไปสู่ความสัมฤทธิ์ผลในการพัฒนาธุรกิจอุตสาหกรรมของจังหวัดสกลนครในอนาคตได้อย่างยั่งยืนต่อไป
รัฐบาลไทย-ข่าวทำเนียบรัฐบาล-ครม. อนุมัติ 445 ล้านบาท จัดหากล้องบันทึกภาพและเสียงของ ตช. ตาม พ.ร.บ. ป้องกันและปราบปรามการทรมานและการกระทำให้บุคคลสูญหาย พ.ศ.  2565
วันอังคารที่ 21 กุมภาพันธ์ 2566
21/02/2566
ครม. อนุมัติ 445 ล้านบาท จัดหากล้องบันทึกภาพและเสียงของ ตช. ตาม พ.ร.บ. ป้องกันและปราบปรามการทรมานและการกระทําให้บุคคลสูญหาย พ.ศ.  2565
ครม. อนุมัติ 445 ล้านบาท จัดหากล้องบันทึกภาพและเสียงของ ตช. ตาม พ.ร.บ. ป้องกันและปราบปรามการทรมานและการกระทําให้บุคคลสูญหาย พ.ศ.  2565
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (21 กุมภาพันธ์ 2566) อนุมัติ 444.81 ล้านบาท ให้สํานักงานตํารวจแห่งชาติ (ตช.) เพื่อดําเนินโครงการ จัดหากล้องบันทึกภาพและเสียงตาม พ.ร.บ. ป้องกันและปราบปรามการทรมานและการกระทําให้บุคคลสูญหาย พ.ศ. 2565 โดยจะจัดหากล้องบันทึกภาพและเสียง จํานวน 48,568 ชุด แบ่งเป็น 3 รายการ ได้แก่
-กล้องบันทึกภาพและเสียงชนิดติดบนตัวเจ้าหน้าที่ตํารวจ จํานวน 37,624 ชุด งบประมาณ 338.62 ล้านบาท สําหรับเจ้าหน้าที่ตํารวจ 3 กลุ่มสายงาน ได้แก่ สายงานป้องกันปราบปรามและสายงานจราจร จํานวน 16,945 ชุด และสายงานสืบสวนสอบสวน จํานวน 20,679 ชุด (ซึ่งได้รับการจัดสรรเป็นครั้งแรก)
-กล้องบันทึกภาพและเสียงแบบมือถือ พร้อมอุปกรณ์เพื่อใช้ในห้องสอบสวนและห้องควบคุม จํานวน 9,366 ชุด งบประมาณ 93.57 ล้านบาท สําหรับสถานีตํารวจทั่วประเทศ จํานวน 1,484 สถานี และสํานักงานตรวจคนเข้าเมือง จํานวน 77 หน่วยงาน
-กล้องบันทึกภาพและเสียงชนิดติดตั้งภายในรถยนต์ จํานวน 1,578 ชุด งบประมาณ 12.62 ล้านบาท สําหรับติดตั้งในรถยนต์ของกองบัญชาการตํารวจนครบาลและตํารวจภูธรภาค 1-9
เนื่องจาก พ.ร.บ. ป้องกันและปราบปรามการทรมานและการกระทําให้บุคคลสูญหาย พ.ศ. 2565 ซึ่งจะมีผล บังคับใช้ในวันพรุ่งนี้ ( 22 กุมภาพันธ์ 2566) บัญญัติให้ เจ้าหน้าที่ตํารวจจะต้องทําการบันทึกภาพและเสียงผู้ต้องหาตั้งแต่เริ่มดําเนินการควบคุมตัว ผู้ต้องหาอย่างต่อเนื่องตลอดเวลา จึงเป็นความจําเป็นที่จะต้องจัดหากล้องบันทึกภาพและเสียง เพื่อให้เจ้าหน้าที่ตํารวจฝ่ายปฏิบัติการทุกนายใช้ในการปฏิบัติงานตามหน้าที่โดยเร่งด่วนและทันที
โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ย้ําถึงการดําเนินการจัดหา ต้องดําเนินการให้ทุจริต โปร่งใส ตรวจสอบได้ และต้องกันไม่ให้ผลประโยชน์ตกแก่บุคคลใด สําหรับหน่วยงานที่มีเจ้าหน้าที่ที่เกี่ยวข้องต้อง ปฏิบัติ ตามพ.ร.บ. ดังกล่าว เช่น กระทรวงมหาดไทย กระทรวงกลาโหม ให้เร่งจัดลําดับความจําเป็นด้วย
รัฐบาลไทย-ข่าวทำเนียบรัฐบาล-ครม.เลื่อนใช้มาตรฐานยูโร 5 สำหรับรถยนต์ใหม่ เริ่ม 1 ม.ค. 67 เป็นต้นไป
วันอังคารที่ 21 กุมภาพันธ์ 2566
21/02/2566
ครม.เลื่อนใช้มาตรฐานยูโร 5 สําหรับรถยนต์ใหม่ เริ่ม 1 ม.ค. 67 เป็นต้นไป
ครม.เลื่อนใช้มาตรฐานยูโร 5 สําหรับรถยนต์ใหม่ เริ่ม 1 ม.ค. 67 เป็นต้นไป
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 กุมภาพันธ์ 2566 ครม.เห็นชอบปรับเปลี่ยนกําหนดเวลาบังคับใช้มาตรฐานยูโร 5 สําหรับรถยนต์ใหม่ ตามแผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” เป็นตั้งแต่วันที่ 1 มกราคม 2567 เป็นต้นไป จากเดิมภายในปี 2564 เนื่องจากการแพร่ระบาดของโรคโควิด – 19 ส่งผลให้ภาคเอกชนไม่สามารถปฏิบัติตามกําหนดเวลาภายในปี 2564 ได้ จึงจําเป็นต้องเลื่อนกําหนดเวลาบังคับใช้มาตรฐานยูโร 5 ออกไป พร้อมกันนี้ ครม.มอบหมายให้กระทรวงอุตสาหกรรมดําเนินการกําหนดแผนเพื่อบังคับใช้มาตรฐานยูโร 6 สําหรับผลิตภัณฑ์รถยนต์ใหม่ให้แล้วเสร็จโดยเร็ว เพื่อบริษัทผู้ผลิตรถยนต์จะได้เตรียมความพร้อมและวางแผนการผลิตรถยนต์ได้ตามกรอบระยะเวลาที่กําหนดได้และไม่กระทบต่อผลการดําเนินงานตามแผนปฏิบัติการ
การบังคับใช้มาตรฐานยูโร 5 ตั้งแต่ปี 2567 เป็นต้นไป จะทําให้ภาคเอกชนมีความพร้อมในทางปฏิบัติ โดยกระทรวงอุตสาหกรรมได้เตรียมบังคับใช้กฎหมายให้การผลิตรถยนต์ใหม่ต้องเทียบเท่ามาตรฐานยูโร 5 และภาคเอกชนหลายรายสามารถผลิตรถยนต์ใหม่ให้เป็นไปตามมาตรฐานยูโร 5 แล้ว โดยบางส่วนอยู่ระหว่างลงทุนเพื่อปรับปรุงกระบวนการผลิต ส่วนมาตรการจูงใจนั้น กระทรวงการคลังได้กําหนดให้รถกระบะดีเซลที่มีค่า PM ไม่เกิน 0.005 กรัมต่อกิโลเมตร (เทียบเท่ามาตรฐานยูโร 5) จะได้ลดภาษีสรรพสามิต นอกจากนี้ กระทรวงพลังงานได้ออกประกาศกําหนดคุณภาพน้ํามันเชื้อเพลิงที่เทียบเท่ามาตรฐานยูโร 5 รองรับไว้แล้ว
นางสาวรัชดา กล่าวด้วยว่า มาตรฐานยูโร เป็นมาตรฐานเพื่อควบคุมการปล่อยมลพิษไอเสียของยานพาหนะในทวีปยุโรป โดยทวีปยุโรปเริ่มกําหนดมาตรฐานยูโร 1 ในปี 2535 ขณะที่ ไทยเริ่มบังคับใช้มาตรฐานยูโร 1 ตั้งแต่ปี 2541 และเพิ่มระดับมาตรฐานจนถึงมาตรฐานยูโร 4 ในปี 2555 จนถึงปัจจุบัน ทั้งนี้ มาตรฐานยูโร 5 และยูโร 6 มีความแตกต่างจากมาตรฐานยูโร 4 หลายประการ อาทิ การเพิ่มมาตรฐานการวัดจํานวนอนุภาคฝุ่นขนาดเล็ก (PN) และกําหนดค่ามาตรฐานออกไซด์ของไนโตรเจน (NOx) และสารไฮโดรคาร์บอน (HC) (เป็นหนึ่งในสารที่ก่อให้เกิดฝุ่น PM2.5) ให้เข้มงวดยิ่งขึ้น เป็นต้น
รัฐบาลไทย-ข่าวทำเนียบรัฐบาล-หน.ผู้ตรวจ ก.อุตฯ ลงพื้นที่อำนาจเจริญเยี่ยมชมศูนย์การเรียนรู้กลุ่มทอเสื่อกก
วันอังคารที่ 21 กุมภาพันธ์ 2566
21/02/2566
หน.ผู้ตรวจ ก.อุตฯ ลงพื้นที่อํานาจเจริญเยี่ยมชมศูนย์การเรียนรู้กลุ่มทอเสื่อกก
หน.ผู้ตรวจ ก.อุตฯ ลงพื้นที่อํานาจเจริญเยี่ยมชมศูนย์การเรียนรู้กลุ่มทอเสื่อกก
วันนี้ (21 กุมภาพันธ์ 2566) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายปิยะ ท้วมเกร็ด อุตสาหกรรมจังหวัดอํานาจเจริญ พร้อมด้วยเจ้าหน้าที่ เข้าเยี่ยมชมศูนย์การเรียนรู้กลุ่มทอเสื่อกก ซึ่งตั้งอยู่ที่ศาลาไม้ 100 ปี วัดบูรพา ตําบลนาหมอม้า อําเภอเมือง จังหวัดอํานาจเจริญ โดยกลุ่มทอเสื่อกกได้รับมาตรฐานผลิตภัณฑ์อุตสาหกรรมเอสของกระทรวงอุตสาหกรรม (มอก.เอส) และความพิเศษของเสื่อกกมัดย้อม ของกลุ่มฯ คือสามารถทําเป็นลวดลายต่างๆ ได้ตามที่ต้องการ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มั่นใจเศรษฐกิจไทยฟื้นตัว การเงินการคลังมีเสถียรภาพ การจัดเก็บรายได้รัฐบาลสุทธิ 4 เดือนแรกปีงบประมาณ 2566 เกินเป้า 9.1 หมื่นล้านบาท ตัวเลขเงินสำรองระหว่างประเทศเ
วันอังคารที่ 21 กุมภาพันธ์ 2566
21/02/2566
โฆษกรัฐบาลเผย นายกฯ มั่นใจเศรษฐกิจไทยฟื้นตัว การเงินการคลังมีเสถียรภาพ การจัดเก็บรายได้รัฐบาลสุทธิ 4 เดือนแรกปีงบประมาณ 2566 เกินเป้า 9.1 หมื่นล้านบาท ตัวเลขเงินสํารองระหว่างประเทศเ
โฆษกรัฐบาลเผย นายกฯ มั่นใจเศรษฐกิจไทยฟื้นตัว การเงินการคลังมีเสถียรภาพ การจัดเก็บรายได้รัฐบาลสุทธิ 4 เดือนแรกปีงบประมาณ 2566 เกินเป้า 9.1 หมื่นล้านบาท ตัวเลขเงินสํารองระหว่างประเทศเพิ่มขึ้นอยู่ในอันดับต้นๆของโลก
วันที่ 21 ก.พ. 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินหน้าขับเคลื่อนเศรษฐกิจไทย เชื่อมั่นการฟื้นตัวเศรษฐกิจไทยมีแนวโน้มดีขึ้น หลังทราบรายงานการจัดเก็บรายได้รัฐบาลสุทธิ 4 เดือน แรกปีงบประมาณ 2566 รวมทั้งอีกปัจจัยบวกตัวเลขเงินสํารองระหว่างประเทศของไทยที่เพิ่มมากขึ้น สะท้อนถึงการเตรียมพร้อมด้านความมั่นคงทางการเงินของรัฐบาล และเศรษฐกิจที่ฟื้นตัว
โฆษกประจําสํานักนายกรัฐมนตรีกล่าวว่า กระทรวงการคลังได้เปิดเผยการจัดเก็บรายได้รัฐบาลสุทธิในช่วงตุลาคม 2565 ถึงเดือนมกราคม 2566 พบว่า ในช่วง 4 เดือนแรกของปีงบประมาณ 2566 สามารถจัดเก็บรายได้สุทธิ 836,643 ล้านบาท สูงกว่าประมาณการ 91,339 ล้านบาท หรือคิดเป็นร้อยละ 12.3 โดยการจัดเก็บรายได้ของกรมสรรพากร กรมสรรพสามิต และกรมศุลกากร รวมกันอยู่ที่ 820,825 ล้านบาท สูงกว่าประมาณการ 45,646 ล้านบาท หรือคิดเป็นร้อยละ 5.9
นอกจากนี้ ธนาคารแห่งประเทศไทยเปิดเผยตัวเลขเงินสํารองระหว่างประเทศรวม (Gross International Reserves) เดือนมกราคม ปี 2566 อยู่ที่ 225,486.90 ล้านดอลลาร์สหรัฐ เพิ่มขึ้นจากเดือนธันวาคม ปี 2565 ซึ่งมีอยู่ที่ 216,632.54 ล้านดอลลาร์สหรัฐ (ข้อมูล ณ 10 กุมภาพันธ์ 2566) โดยเงินสํารองระหว่างประเทศ จะเป็นสินทรัพย์ต่างประเทศที่สามารถนํามาใช้ประโยชน์ได้ทันทีหากจําเป็น อาทิ การนํามาใช้กรณีชดเชยการขาดดุลการชําระเงิน หรือใช้เป็นเครื่องมือในการดําเนินนโยบายอัตราแลกเปลี่ยน
“นายกรัฐมนตรีให้ความสําคัญกับการแก้ไขปัญหาด้านเศรษฐกิจ รวมทั้งการรักษาความมั่นคงทางการเงินของประเทศ ตลอดจน เชื่อมั่นว่าเศรษฐกิจไทยมีแนวโน้มฟื้นตัวอย่างมีนัยยะสําคัญ ผ่านการดําเนินมาตรการทางเศรษฐกิจที่บูรณาการอย่างมีเป้าหมาย นอกจากนี้ เศรษฐกิจของไทยยังถือว่ามีความแข็งแกร่ง มีเสถียรภาพการคลัง และประเทศไทยยังเป็นประเทศที่มีทุนสํารองระหว่างประเทศ (ไม่รวมทองคํา) มากที่สุดอยู่ในอันดับต้นๆของโลก จากการจัดอันดับของกองทุนการเงินระหว่างประเทศ (International Monetary Fund: IMF) ซึ่งนายกรัฐมนตรีมุ่งมั่นที่จะพัฒนาเศรษฐกิจไทยให้ก้าวหน้า อย่างสมดุล เพื่อยกระดับคุณภาพชีวิตประชาชนชาวไทยทุกคน” นายอนุชาฯ กล่าว
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาสมุทรปราการ เข้าตรวจสอบเรือ EA ไฟไหม้ บริเวณพระประแดง จังหวัดสมุทรปราการ
วันอังคารที่ 21 กุมภาพันธ์ 2566
สํานักงานเจ้าท่าภูมิภาคสาขาสมุทรปราการ เข้าตรวจสอบเรือ EA ไฟไหม้ บริเวณพระประแดง จังหวัดสมุทรปราการ
...
สํานักงานเจ้าท่าภูมิภาคสาขาสมุทรปราการ เข้าตรวจสอบเรือ EA ไฟไหม้ บริเวณพระประแดง
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) มอบหมายให้กรมเจ้าท่า ดูแลความปลอดภัยทางน้ําทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่าด้านปลอดภัย และนายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ สั่งการให้สํานักงานเจ้าท่าภูมิภาคสาขาสมุทรปราการ เข้าพื้นที่ตรวจสอบเรือไฟไหม้ พระประแดง และเร่งรัดดําเนินการสอบสวนผู้เกี่ยวข้อง พร้อมตั้งคณะกรรมการสอบสวน และหาสาเหตุที่เกิดขึ้นภายใน 7 วัน
วันที่ 21 กุมภาพันธ์ 2566 เวลาประมาณ 07.30 น. สํานักงานเจ้าท่าภูมิภาคสาขาสมุทรปราการ ได้รับแจ้งเหตุเรือระเบิดและไฟไหม้ ริมแม่น้ําเจ้าพระยา บริเวณหน้าบริษัท ปิยะศิริวานิช จํากัด อําเภอพระประแดง จังหวัดสมุทรปราการ ซึ่งในบริเวณดังกล่าวมีเรือไฟฟ้านําเที่ยวจอดเทียบท่าอยู่ จํานวน 11 ลํา เกิดเพลิงไหม้เสียหาย 3 ลํา ได้แก่ เรือ MINE SMART FERRY 27 เรือ MINE SMART FERRY 28 และเรือ MINE SMART FERRY 29 โดยผู้ดูแล (คุณวันสวัสดิ์ หมายเลขโทรศัพท์ 08 1830 3603) แจ้งว่าเรือที่ได้รับความเสียหายยังไม่ได้จดทะเบียนเรือ รอการส่งมอบและตรวจรับเรือให้บริษัท เกิดเหตุเพลิงไหม้เวลา 07.00 น. และสามารถควบคุมเพลิงได้เมื่อเวลา 08.30 น. จากเหตุเพลิงไหม้ไม่มีผู้ที่ได้รับบาดเจ็บหรือเสียชีวิตและไม่มีน้ํามันรั่วไหลลงสู่แม่น้ําแต่อย่างใดสํานักงานเจ้าท่าภูมิภาคสาขาสมุทรปราการ อยู่ระหว่างการเชิญผู้ที่เกี่ยวข้องมาให้ถ้อยคํา เพื่อสอบสวนหาสาเหตุ ภายใน 7 วัน และป้องกันมิให้เกิดเหตุซ้ําอีก หากมีความคืบหน้าเพิ่มเติมจะรายงานให้ทราบในโอกาสต่อไป
ทั้งนี้ ท่าน รัฐมนตรีว่าการกระทรวงคมนาคม นายศักดิ์สยาม ชิดชอบ มีความห่วงใยประชาชน ที่อาศัยโดยรอบ สั่งการให้ จท. ลงพื้นที่ดูแลสถานการณ์โดยด่วน
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่ตราดตรวจเยี่ยมวิสาหกิจชุมชนท่องเที่ยวบ้านธรรมชาติล่างตำบลคลองใหญ่ เน้นชูอัตลักษณ์วิถีชีวิตชุมชนพื้นบ้าน
วันอังคารที่ 21 กุมภาพันธ์ 2566
21/02/2566
ผู้ตรวจสมพลฯ ลงพื้นที่ตราดตรวจเยี่ยมวิสาหกิจชุมชนท่องเที่ยวบ้านธรรมชาติล่างตําบลคลองใหญ่ เน้นชูอัตลักษณ์วิถีชีวิตชุมชนพื้นบ้าน
ลงพื้นที่ตราดตรวจเยี่ยมวิสาหกิจชุมชนท่องเที่ยวบ้านธรรมชาติล่างตําบลคลองใหญ่ เน้นชูอัตลักษณ์วิถีชีวิตชุมชนพื้นบ้าน ต่อยอดภูมิปัญญาของท้องถิ่นสู่แหล่งผลิตปุ๋ยชีวภาพนาโนของจังหวัดและเส้นทางท่องเที่ยวเชิงนิเวศ สร้างรายได้และบริหารโดยชุมชนอย่างยั่งยืน
เมื่อวันที่ 20 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม นายวสันต์ นิสัยมั่น อุตสาหกรรมจังหวัดตราด และคณะลงพื้นที่ตรวจเยี่ยมวิสาหกิจชุมชนท่องเที่ยวบ้านธรรมชาติล่างตําบลคลองใหญ่ จ.ตราด ณ สถานประกอบการสุวรรณลักษณ์ ประกอบกิจการ ดังนี้ ผ้ามัดย้อม สีเขียวจากใบหูกวาง ผ้ามัดย้อม สีน้ําตาลจากเปลือกมังคุด ภาชนะจากกาบหมาก
และลูกประคบสมุนไพร และได้เข้าร่วมโครงการค่าใช้จ่ายแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) ของกระทรวงอุตสาหกรรม
ซึ่งกลุ่มวิสาหกิจชุมชนบ้านธรรมชาติล่าง ได้ชูอัตลักษณ์วิถีชีวิตชุมชนพื้นบ้าน ต่อยอดภูมิปัญญาของท้องถิ่นสู่แหล่งผลิตปุ๋ยชีวภาพนาโนของจังหวัดและเส้นทางท่องเที่ยวเชิงนิเวศ สร้างรายได้และบริหารโดยชุมชนอย่างยั่งยืน มีบริษัท เจริญโภคภัณฑ์อาหาร จํากัด (มหาชน) หรือ ซีพีเอฟ ร่วมสนับสนุน
ทั้งนี้ ผู้ตรวจสมพลฯ ได้ให้คําแนะนําแนวทางการประกอบกิจการโดยให้ปฏิบัติตามนโยบาย MIND ของกระทรวงอุตสาหกรรม ทั้ง 4 มิติ มีการสร้างงานสร้างอาชีพและมีการกระจายรายได้สู่ชุมชนอย่างเห็นได้ชัด อีกทั้งยังเป็นการตอบโจทย์ประชาคมโลก ในการดูแลรักษาสิ่งแวดล้อม รวมทั้งได้แนะนําเชิญชวนเข้าร่วมโครงการต่างๆ ของกระทรวงอุตสาหกรรม เพื่อประโยชน์แก่ผู้ประกอบการและช่วยเพิ่มศักยภาพให้ธุรกิจโดยเฉพาะการออกแบบตราสินค้า
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่ตาก ตรวจราชการรอบ 1 พร้อมร่วมพบปะและรับฟังข้อคิดเห็น
วันอังคารที่ 21 กุมภาพันธ์ 2566
21/02/2566
ผู้ตรวจวีระกิตติ์ฯ ลงพื้นที่ตาก ตรวจราชการรอบ 1 พร้อมร่วมพบปะและรับฟังข้อคิดเห็น
ผู้ตรวจวีระกิตติ์ฯ ลงพื้นที่ตาก ตรวจราชการรอบ 1 พร้อมร่วมพบปะและรับฟังข้อคิดเห็น ข้อเสนอแนะในการพัฒนาอุตสาหกรรมและบูรณาการการทํางานจากตัวแทนภาคเอกชนและหน่วยงานต่าง ๆ ในพื้นที่
เมื่อวันที่ 20 กุมภาพันธ์ 2566 เวลา 10.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดตาก ตรวจราชการและการดําเนินงานของสํานักงานอุตสาหกรรมจังหวัดตาก ประจําปีงบประมาณ พ.ศ.2566 รอบที่ 1 ซึ่งมี นายนภัทร เตชะสิรภัทร อุตสาหกรรมจังหวัดตากและเจ้าหน้าที่เข้าร่วม
โดยผู้ตรวจวีระกิตติ์ฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" พร้อมมอบนโยบายและข้อเสนอแนะในการปฏิบัติงาน อาทิ เน้นย้ําการตรวจกํากับดูแลสถานประกอบกิจการโรงงานให้ได้ 100% โดยมุ่งเน้นสถานประกอบกิจการโรงงานที่มีอาจจะก่อให้เกิดผลกระทบต่อชุมชน การติดตามโรงงานที่เข้าข่ายต้องประเมินความเสี่ยงฯ ตามกฎหมาย การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด เร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การติดตามโรงงานที่มีการร้องเรียนและฟ้องร้อง
การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ Single Form เน้นย้ําการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. ดําเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กําหนดไว้
นอกจากนี้ ยังได้พบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทํางานในพื้นที่จากตัวแทนภาคเอกชนและหน่วยงานต่าง ๆ ที่อยู่ภายใต้กระทรวงอุตสาหกรรม อาทิ ประธานสภาอุตสาหกรรมจังหวัดตาก ประธานหอการค้าจังหวัดตาก และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดตาก
และในเวลา 14.30 น. ผู้ตรวจวีระกิตติ์ฯ ได้ลงพื้นที่ตรวจราชการ ณ โรงไฟฟ้าเขื่อนภูมิพล อําเภอสามเงา จังหวัดตาก โรงไฟฟ้าเขื่อนภูมิพล ได้ดําเนินกิจการที่มีความสอดคล้องกับนโยบาย MIND ของกระทรวงอุตสาหกรรม ทั้ง 4 มิติ มีการเข้าร่วมและผ่านเกณฑ์การประเมินธรรมาภิบาลสิ่งแวดล้อม มีการดูแลรักษาสิ่งแวดล้อมที่ตอบโจทย์ไทยและประชาคมโลกโดยมีการผลิตไฟฟ้าที่เป็นพลังสะอาดได้ประมาณ 7 หมื่นล้านหน่วย หรือคิดเป็นก๊าซคาร์บอนไดออกไซด์ที่ลดได้ประมาณ 4 หมื่นล้านตันคาร์บอนไดออกไซด์เทียบเท่า ทั้งยังได้รับการรับรองอุตสาหกรรมสีเขียวในระดับที่ 4 และได้ขอยื่นการรับรองในระดับที่ 5 และมีการกระจายรายได้ให้กับประชาชนและชีวิตความเป็นอยู่ที่ดีขึ้นโดยการจัดสถานที่จําหน่ายสินค้าในบริเวณสันเขื่อนให้กับชาวบ้านในพื้นที่ในช่วงเทศกาลต่าง ๆ อีกด้วย
รัฐบาลไทย-ข่าวทำเนียบรัฐบาล-หน.ผู้ตรวจราชการ ก.อุตฯ  ลงพื้นที่อุบลราชธานี  ร่วมหารือเครือข่ายในพื้นที่เพื่อบูรณาการการขับเคลื่อนตามนโยบาย MIND อย่างเป็นรูปธรรม
วันจันทร์ที่ 20 กุมภาพันธ์ 2566
20/02/2566
หน.ผู้ตรวจราชการ ก.อุตฯ  ลงพื้นที่อุบลราชธานี  ร่วมหารือเครือข่ายในพื้นที่เพื่อบูรณาการการขับเคลื่อนตามนโยบาย MIND อย่างเป็นรูปธรรม
หน.ผู้ตรวจราชการ ก.อุตฯ  ลงพื้นที่อุบลราชธานี  ร่วมหารือเครือข่ายในพื้นที่เพื่อบูรณาการการขับเคลื่อนตามนโยบาย MIND อย่างเป็นรูปธรรม
วันนี้ (20 กุมภาพันธ์ 2566) เวลา 13.30 น. ห้องประชุมสํานักงานอุตสาหกรรมจังหวัดอุบลราชธานี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมประชุมชี้แจงการดําเนินการขับเคลื่อนนโยบายสําคัญของรัฐบาล กระทรวงอุตสาหกรรม และปรับการดําเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ และรับฟังแนวทางการดําเนินงานและความร่วมมือในการบูรณาการการทํางานระหว่างหน่วยงานในพื้นที่ ปัญหาอุปสรรค ข้อเสนอแนะจากหน่วยงานสังกัดกระทรวงอุตสาหกรรม ได้แก่ ผู้อํานวยการศูนย์ส่งเสริมอุตสาหกรรมภาคที่ 7 อุบลราชธานี (น.ส. ละเอียด มธุรส) ผู้จัดการเขต 14 ธนาคารพัฒนาวิสาหกิจขนาดกลางและย่อมแห่งประเทศไทย (น.ส. อภิรดี นามมุงคุณ) ผู้จัดการธนาคารพัฒนาวิสาหกิจขนาดกลางและย่อมแห่งประเทศไทย สาขาอุบลราชธานี (นายบุญยฤทธิ์ เจริญบุญญา) และตัวแทนของภาคเอกชน ได้แก่ สภาอุตสาหกรรมจังหวัดอุบลราชธานี (นางศราวดี เทียมประเสริฐ กรรมการสภาอุตสาหกรรม จังหวัดอุบลราชธานี) และหอการค้าจังหวัดอุบลราชธานี (น.ส. จารุณี พิมพ์หล่อ รองเลขาธิการหอการค้าจังหวัดอุบลราชธานี)
โดยเน้นสร้างความร่วมมือของภาคีเครือข่ายภาคเอกชนในจังหวัดอุบลราชธานี บูรณาการร่วมกันเพื่อก่อให้เกิดการขับเคลื่อนตามนโยบาย MIND อย่างเป็นรูปธรรม ควบคู่ไปกับการอํานวยความสะดวก และจัดทําโครงการให้ตอบสนองต่อความต้องการของผู้ประกอบการในพื้นที่ ลดการสร้างปัญหามลภาวะ ซึ่งจะนําไปสู่ความสัมฤทธิ์ผลในการพัฒนาธุรกิจอุตสาหกรรมของจังหวัดอุบลราชธานีในอนาคตได้อย่างยั่งยืนต่อไป
รัฐบาลไทย-ข่าวทำเนียบรัฐบาล-ผู้ตรวจทาวันฯ จับมือเครือข่ายจังหวัดสกลนคร ร่วมขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
วันจันทร์ที่ 20 กุมภาพันธ์ 2566
20/02/2566
ผู้ตรวจทาวันฯ จับมือเครือข่ายจังหวัดสกลนคร ร่วมขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
ผู้ตรวจทาวันฯ จับมือเครือข่ายจังหวัดสกลนคร ร่วมขับเคลื่อนนโยบาย MIND “ปั้นอุตสาหกรรมคู่ชุมชน” ส่งเสริมธุรกิจดูแลชุมชน รักษาสิ่งแวดล้อม
เมื่อวันที่ 16 กุมภาพันธ์ พ.ศ. 2566 เวลา 09.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายกิตติพงษ์ ชลิทธิกุล อุตสาหกรรมจังหวัดสกลนคร พร้อมด้วยข้าราชการเจ้าหน้าที่สํานักงานอุตสาหกรรมจังหวัดสกลนคร ลงพื้นที่ตรวจเยี่ยมบริษัท ศรีตรังแอโกรอินดัสทรี จํากัด (มหาชน) ประกอบกิจการ ผลิตยางแท่งเอสทีอาร์ 20 ยางผสม และยางเครป ซึ่งโรงงานฯ ดําเนินกิจกรรมอบรมด้านความปลอดภัยให้แก่โรงเรียนและชุมชน พร้อมทั้งบริจาคสิ่งของให้กับชุมชน โดยเฉพาะกลุ่มเปราะบาง อาทิ ผู้ป่วยติดเตียง ผู้สูงอายุ และเด็ก
.
ผู้ตรวจทาวันฯ ได้ชื่นชมสถานประกอบการว่าได้ดําเนินกิจกรรมช่วยเหลือชุมชนอย่างต่อเนื่อง พร้อมให้ข้อเสนอแนะโรงงานในการป้องกันและการจัดการปัญหาเรื่องกลิ่น โดยการทําความสะอาดโรงงานอย่างสม่ําเสมอและฆ่าเชื้อแบคทีเรีย พร้อมทั้งปลูกต้นไม้โดยเลือกชนิดไม้ที่ช่วยดูดซับกลิ่น และการจัดการกากอุตสาหกรรมให้ถูกต้องตามข้อกฎหมาย ไม่สร้างผลกระทบต่อชุมชนและสิ่งแวดล้อม โดยนําหลักการของ BCG มาใช้ ซึ่งโรงงานฯ สามารถนํากากของเสียที่ไม่เป็นอันตรายมาใช้เป็นสารปรับปรุงคุณภาพดินให้แก่เกษตรกรผู้ปลูกยางพาราและต้องขออนุญาตนําสิ่งปฏิกูลหรือวัสดุที่ไม่ใช้แล้วออกนอกบริเวณโรงงาน (สก.2) ต่อกรมโรงงานอุตสาหกรรม ซึ่งจะเป็นการลดรายจ่ายเพิ่มผลผลิตและรายได้ให้แก่เกษตรกรในพื้นที่
.
จากนั้น เวลา 13.30 น. ผู้ตรวจราชการฯ พร้อมคณะลงพื้นที่ตรวจเยี่ยม บริษัท ไทยรุ่งเรืองอุตสาหกรรม จํากัด ประกอบกิจการทําน้ําตาลทรายดิบ น้ําตาลทรายขาว น้ําตาลทรายขาวบริสุทธิ์ ซึ่งโรงงานได้ส่งเสริมให้ชาวไร่อ้อยตัดอ้อยสด สะอาด ส่งโรงงานเพื่อลดปัญหาฝุ่นละอองขนาดเล็ก PM 2.5 จากการเผาอ้อยโดยดําเนินกิจกรรมรณรงค์ร่วมกับภาครัฐและกิจกรรมประชาสัมพันธ์ผ่านสื่อวิทยุท้องถิ่นคลื่น 94.75 FM พร้อมทั้งได้ส่งเสริมการใช้เครื่องจักรกลการเกษตรสําหรับการตัดอ้อยสด อีกทั้งโรงงานยังมีกิจกรรมสนับสนุนวิสาหกิจชุมชนผู้ผลิตผ้าครามโดยการนําผลิตภัณฑ์ผ้าครามมาเป็นของที่ระลึกมอบให้กับคู่ค้าทางธุรกิจในวาระวันสําคัญต่าง ๆ
ทั้งนี้ ผู้ตรวจราชการฯ ได้ชื่นชมโรงงานว่าได้ดําเนินกิจกรรมของโรงงานในการลดปัญหาการเผาอ้อยและฝุ่นละอองขนาดเล็ก PM 2.5 ทั้งให้ความสําคัญด้านสิ่งแวดล้อม และส่งเสริมสนับสนุนผลิตภัณฑ์สินค้าจากชุมชน พร้อมให้ข้อเสนอแนะเพิ่มมาตรการ การลดปัญหาฝุ่นละอองขนาดเล็ก PM 2.5 และการส่งเสริมการนําอ้อยสดเข้าหีบให้เป็นไปตามมติ ครม
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมคณะทำงานแก้ไขปัญหาทุเรียนด้อยคุณภาพฯ ยกระดับเพิ่มความเข้มข้นป้องปรามขับเคลื่อนทุเรียนไทย ทุเรียนคุณภาพ
วันอังคารที่ 21 กุมภาพันธ์ 2566
กระทรวงเกษตรฯ ประชุมคณะทํางานแก้ไขปัญหาทุเรียนด้อยคุณภาพฯ ยกระดับเพิ่มความเข้มข้นป้องปรามขับเคลื่อนทุเรียนไทย ทุเรียนคุณภาพ
กระทรวงเกษตรฯ ประชุมคณะทํางานแก้ไขปัญหาทุเรียนด้อยคุณภาพฯ
ยกระดับเพิ่มความเข้มข้นป้องปรามขับเคลื่อนทุเรียนไทย ทุเรียนคุณภาพ
นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะทํางานแก้ไขปัญหาทุเรียนด้อยคุณภาพและการสวมสิทธิ์ใช้ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ณ ห้องประชุมกระทรวงเกษตรและสหกรณ์ (135) และผ่านระบบ Zoom Meeting โดยที่ประชุมได้รับทราบความก้าวหน้าการดําเนินงานแก้ไขปัญหาทุเรียนด้อยคุณภาพและการสวมสิทธิ์ใช้ใบรับรองการปฏิบัติทางการเกษตรที่ดี (GAP) โดย กรมส่งเสริมการเกษตร และกรมวิชาการเกษตร และการซ้อมแผนการดําเนินงานแก้ไขปัญหาทุเรียนด้อยคุณภาพในพื้นที่จังหวัดจันทบุรี โดย เกษตรและสหกรณ์จังหวัดจันทบุรี เกษตรจังหวัดจันทบุรี และสํานักวิจัยและพัฒนาการเกษตรเขตที่ 6
รองปลัดกระทรวงเกษตรและสหกรณ์ กล่าวว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้ความสําคัญในการควบคุมและป้องกันทุเรียนอ่อนทุเรียนด้อยคุณภาพเพื่อให้ผลผลิตทุเรียนที่จะทําการส่งออกต้องได้คุณภาพและเป็นไปตามมาตรฐานการส่งออกที่กําหนด โดยในปี 2566 กระทรวงเกษตรและสหกรณ์ ได้เพิ่มความเข้มข้นในการป้องปรามปัญหาทุเรียนด้อยคุณภาพและการสวมสิทธิ์ใช้ใบรับรองการปฏิบัติทางการเกษตรที่ดี (GAP) โดยมีความก้าวหน้าการดําเนินงาน ดังนี้ คณะทํางานแก้ไขปัญหาทุเรียนด้อยคุณภาพฯ ได้มอบหมายให้กรมส่งเสริมการเกษตรและกรมวิชาการเกษตร จัดทําโครงการเพื่อแก้ไขปัญหาทุเรียนด้อยคุณภาพโดยเพิ่มการป้องปรามตั้งแต่สวนจนถึงมือของผู้บริโภคทั้งในและต่างประเทศ โดยระดมเจ้าหน้าที่สนับสนุนการปฏิบัติงานในพื้นที่ และให้สํานักงานปลัดกระทรวงเกษตรและสหกรณ์รวบรวมประมวลเป็นโครงการในภาพรวม เสนอคณะกรรมการพัฒนาและบริหารจัดการผลไม้ (Fruit Board) พิจารณา อาทิ โครงการตรวจเปอร์เซ็นต์น้ําหนักแห้งเนื้อทุเรียนก่อนตัด เพื่อควบคุมและป้องกันทุเรียนอ่อนออกสู่ตลาดในฤดูกาลผลิต ปี 2566 พร้อมกันนี้ได้มีการยกระดับกระบวนการส่งออกทุเรียนให้มีความแม่นยําและรวดเร็วยิ่งขึ้น โดยสนับสนุนการปฏิบัติงาน และกํากับดูแลคุณภาพของทุเรียน ตั้งแต่สวน โรงคัดบรรจุ จนถึงการส่งออก ซึ่งความคืบหน้าล่าสุด รัฐมนตรีว่าการกระทรวงเกษตรและสหกรณ์ให้ความเห็นชอบแผนงานดังกล่าวแล้วเมื่อวันที่ 14 กุมภาพันธ์ 2566 ขณะนี้อยู่ระหว่างการพิจารณาของสํานักงบประมาณต่อไป
นอกจากนี้ เพื่อให้การทํางานมีประสิทธิภาพมากยิ่งขึ้น ที่ประชุมจึงได้มอบหมายให้หน่วยงานที่เกี่ยวข้องจัดทําแผนปฏิบัติงาน (รายเดือน) เพื่อกํากับติดตามผลการปฏิบัติงาน และให้มีการรายงานผลการดําเนินงานรวมถึงปัญหาอุปสรรคเป็นประจํา พร้อมทั้งให้นําข้อมูลผลการปฏิบัติงานไปใช้ในการประชาสัมพันธ์สร้างการรับรู้ให้แก่ผู้บริโภค อีกทั้งเพื่อให้ฝ่ายเลขาฯ สรุปและรายงานผลการดําเนินงานให้ผู้บริหารกระทรวงเกษตรและสหกรณ์ทราบต่อไป
รัฐบาลไทย-ข่าวทำเนียบรัฐบาล-วธ. มอบรางวัลผลการดำเนินงานกิจกรรม 5 ส ของสำนักงานปลัดกระทรวงวัฒนธรรมปี 2565
วันอังคารที่ 21 กุมภาพันธ์ 2566
วธ. มอบรางวัลผลการดําเนินงานกิจกรรม 5 ส ของสํานักงานปลัดกระทรวงวัฒนธรรมปี 2565
วธ. มอบรางวัลผลการดําเนินงานกิจกรรม 5 ส ของสํานักงานปลัดกระทรวงวัฒนธรรมปี 2565
วธ. มอบรางวัลผลการดําเนินงานกิจกรรม 5 ส ของสํานักงานปลัดกระทรวงวัฒนธรรมปี 2565
นางยุพา ทวีวัฒนะกิจบวร ปลัดกระทรวงวัฒนธรรม เป็นประธานมอบรางวัลผลการดําเนินงานกิจกรรม 5 ส ของสํานักงานปลัดกระทรวงวัฒนธรรม ประจําปีงบประมาณ พ.ศ. 2565 ในการประชุมผู้บริหารสํานักงานปลัดกระทรวงวัฒนธรรม ครั้งที่ 2/2566 โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหารกระทรวงวัฒนธรรม และวัฒนธรรมจังหวัดทั่วประเทศเข้าร่วม ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม และผ่านระบบ Zoom Meeting เมื่อเร็วๆนี้
รัฐบาลไทย-ข่าวทำเนียบรัฐบาล-บสย.- BOT ประชุมหารือ Green Finance หนุน SMEs ปรับตัว ESG
วันอังคารที่ 21 กุมภาพันธ์ 2566
21/02/2566
บสย.- BOT ประชุมหารือ Green Finance หนุน SMEs ปรับตัว ESG
บสย.ให้การต้อนรับคณะผู้บริหารระดับสูง ธปท. เพื่อร่วมประชุมหารือในหัวข้อ “Green Finance” ความร่วมมือระหว่าง ธปท. และ บสย. ในการพัฒนาผลิตภัณฑ์ค้ําประกันสินเชื่อ เพื่อสนับสนุน SMEs ที่ดําเนินธุรกิจ โดยยึดแนวทางให้ความสําคัญด้านสิ่งแวดล้อม สังคม และ ESG
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นายวิเชษฐ วรกุล รองผู้จัดการทั่วไปอาวุโส สายงานการเงิน และผู้บริหาร บสย. ให้การต้อนรับ คณะผู้บริหารระดับสูงจากธนาคารแห่งประเทศไทย เพื่อร่วมประชุมหารือ ในหัวข้อ “Green Finance” ความร่วมมือระหว่าง ธนาคารแห่งประเทศไทย และ บสย. ในการพัฒนาผลิตภัณฑ์ค้ําประกันสินเชื่อ เพื่อสนับสนุน SMEs ที่ดําเนินธุรกิจ โดยยึดแนวทางให้ความสําคัญ ด้านสิ่งแวดล้อม สังคม และ การกํากับดูแลหรือ ธรรมาภิบาล (ESG : Environment Social Governance) นําโดย นายธาริฑธิ์ ปั้นเปี่ยมรัษฎ์ ผู้ช่วยผู้ว่าการ สายนโยบายสถาบันการเงิน นายบัญชา มนูญกุลชัย ผู้อํานวยการอาวุโส ฝ่ายการชําระเงินและพันธบัตร ดร.วิภาวิน พรหมบุญ ผู้อํานวยการอาวุโส ฝ่ายกลยุทธ์สถาบันการเงิน นางสาวศิริพิมพ์ วิมลเฉลา ผู้อํานวยการ ฝ่ายกลยุทธ์สถาบันการเงิน
ในโอกาสนี้ ธนาคารแห่งประเทศไทย ได้หารือเกี่ยวกับแนวทางการพัฒนา Platform ร่วมกันระหว่าง บสย. และ สถาบันการเงิน เพื่อพัฒนาผลิตภัณฑ์ค้ําประกันสินเชื่อ ร่วมกับผลิตภัณฑ์สินเชื่อ สําหรับ SMEs ที่สนใจเข้าสู่ ESG ในอนาคตเพื่อเปิดโอกาสยกระดับพัฒนาองค์กรสู่ธุรกิจยั่งยืน ณ ห้องประชุมชั้น 18 สํานักงานใหญ่ บสย. ถนนเพชรบุรีตัดใหม่